# Mabi Revuelta

Mabi Revuelta Sierra (Bilbo, Bizkaia, 1967ko abuztuaren 18a) artista plastikoa da.

## Biografia

Arte Ederretan lizentziatu zen Euskal Herriko Unibertsitatean 1990ean. Harrezkero, bere lana modu profesionalean erakusten hasi zen, aldian-aldian erakusketak egiten ditu galerietan, arte zentroetan, azoketan eta nazioko eta nazioarteko museoetan, artista bisual gisa egindako ibilbidea bateragarria bihurtzen du arte pedagogia berrietako irakaskuntza eta ikerketekin.
2000tik 2003ra New Yorken bizi izan zen, eta han hornitu zuen prestakuntza International Studio & Curatorial Program-en 2003an Marcelino Botín Fundazioaren beka batekin. 2016an, Bilbon kokatu zen berriro eta ikerketa eta sorkuntza artistiko ildo berria hasi zuen BBVA Fundazioaren bekari esker. 2016ko Gure Artea saria jaso zuen bere sormen jardueraren aitorpen gisa.

## Ibilbide profesionala

Iruñeko Arte Eskolan Eskultura eta Proiektuen irakaslea izan zen eta Masterreko Tailerrak eta Mintegiak eman ditu Cuencako Arte Ederretako Fakultateetan eta Euskal Herriko Unibertsitatean (UPV / EHU). Berariazko tailerrak egin ditu Bilboko Azkuna Zentroa edo Portugaleteko Troconiz Santacoloma Fundazioa bezalako erakundeentzat. PlayTime artEducation prototipoa garatu du: Artea eta Ikusizko Kultura herritarrengana hurbiltzeko proiektua.Bere lanak honako tokietan erakutsi ditu: Guggenheim Bilbao Museoan; ISCP, New Yorken; Pekingo Cervantes Institutuan, Txinan eta Tokion, Japonian; Museo Erotikoan, New Yorken; TEA Museoan, Tenerifen; Encendida Etxean, Madrilen edo BilbaoArte Fundazioan.
2015ean, Juguetes irrompibles izeneko erakusketa bat aurkeztu zuen Gasteizko Artium Museoan. Bertan, artetik abiatuta Hezkuntzaren problematikari buruzko zazpi urteko ikerketa plastikoa erakutsi zuen. Erakusketa honetan, artistak liburua eta eskola-irakaskuntzak jokoaren lurraldeetara zabaldu nahi izan zituen, elementu eraikitzaile gisa eta jostailua garapen kulturalerako tresna gisa.
Bere lana bilduma pribatuetan eta museo eta erakunde publikoetan dago, hala nola TEA Tenerife Espacio de las Artes ; San Frantziskoko Nazioarteko Emakumeen Museoa, Kalifornia; Marcelino Botín Fundazioa, Santander; BilbaoArte Fundazioa, Bilbo; ARTIUM Museoa, Gasteiz; Nafarroako Museoa, Iruñea; Iruñeko Udala; Gazte Institutua; Bizkaiko Foru Aldundia , Euskal Herriko Unibertsitatea edo Segoviako Foru Aldundia.

## Lanak

* Geometra, Artium Museoa, Gasteiz, 2015
* ABECEDA, Ballet Triadikoa, Arriaga Antzokia, Bilbo, 2009.
* Maitale ilusiozaleak, Bastero Aretoa, Andoain, 2005
* Rizos de Medusa, Guggenheim Bilbao Museoa, 2000.
* Sueños Fotomontados, 2019. Sala Urazurrutia de la Fundación BilbaoArte.
* Akromatikoa. Partida hilezkorra, Azkuna Zentroa. Bilbo, 2020.

## Erreferentziak

* ↑ «Museo de Bellas Artes de Bilbao - ARTEDER» www.bd-arteder.com (Noiz kontsultatua: 2020-10-17).
* ↑ «- Mabi Revuelta | ARTIUM - Biblioteca y Centro de Documentación» catalogo.artium.eus (Noiz kontsultatua: 2020-10-17).
* ↑ «Biografia» Mabi Revuelta (Noiz kontsultatua: 2020-10-17).
* ↑ Mabi Revuelta| BilbaoArte. (Noiz kontsultatua: 2020-10-17).
* ↑ «Mabi Revuelta» TEA Tenerife Espacio de las Artes (Noiz kontsultatua: 2020-10-17).
* ↑ «Mabi Revuelta. Juguetes Irrompibles. - ARTECONTEXTO» www.artecontexto.com (Noiz kontsultatua: 2020-10-17).
* ↑ Astiz, Iñigo. ««Artean, estilistikoki, XIX. mendean gelditu da gizartea»» Berria (Noiz kontsultatua: 2020-10-17).
* ↑ «Home» Mabi Revuelta (Noiz kontsultatua: 2020-10-17).
* ↑ «Mabi Revuelta - Abeceda | Artium - Biblioteca y Centro de Documentación» catalogo.artium.eus (Noiz kontsultatua: 2020-10-17).
* ↑ «Rizos de Medusa» TEA Tenerife Espacio de las Artes (Noiz kontsultatua: 2020-10-17).
* ↑ latamuda.. «Mabi Revuelta y la influencia de los sueños» Latamuda (Noiz kontsultatua: 2020-10-17).
* ↑ Prieto, June. «Ametsa arte bihurtzea» Berria (Noiz kontsultatua: 2020-11-03).
* ↑ Astiz, Iñigo. «Jokoan dagoen guztia» Berria (Noiz kontsultatua: 2020-10-17).
* ↑ «Mabi Revuelta:» www.azkunazentroa.eus (Noiz kontsultatua: 2020-10-17).

## Kanpo estekak

* Mabi Revuelta. Facebook
* Mabi Revuleta: Las piezas de ajedrez son los componentes del alfabeto que dan forma a los pensamientos YouTube.
* Datuak: Q28922770